
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/4160-…/2016
Előterjesztés elkészítésének időpontja: 2016. augusztus 11.
Előterjesztést készítette: dr. Tóth Krisztina jegyző
Előterjesztést jóváhagyta: -
Előterjesztést véleményezi: PVB
Döntés módja: nyílt szavazás, egyszerű szótöbbség
Melléklet: -
E L Ő T E R J E S Z T É S

Sülysáp Város Önkormányzata Képviselő-testületének

2016. augusztus 18-án tartandó munkaterv szerinti ülésére

17. napirendhez

Tárgy: Sülysáp, Kókai u. 19. szám (3025 hrsz.) alatti ingatlan visszavásárlása
Tisztelt Képviselő-testület!
Önkormányzatunk 2011. szeptember 5. napján értékesítette Radics Richárd 2241 Sülysáp, Kókai út 19. szám alatti lakos részére a 2241 Sülysáp, Kókai u. 19. szám, 3025 helyrajzi szám alatti, 644 m2 alapterületű, „lakóház, udvar” megjelölésű belterületi ingatlant, mely mindaddig önkormányzati bérlakásként funkcionált.

A vételár 3 millió Ft volt, amelyet a vevőnek 72 hónapos kamatmentes részletfizetéssel kellett megfizetnie, havonta 42.000 Ft összegben. 

Az ingatlanra ezzel egyidőben jelzálogjog, valamint 2016. szeptember 1. napjáig szóló visszavásárlási jog került bejegyzésre az önkormányzat javára, mellyel az önkormányzat abban az esetben élhet, ha a vevő a vételár törlesztésével 30 napon túli késedelembe esik. 
A visszavásárlási összeg a vevő által már kifizetett vételár, amiből levonásra kerül a lakás használati díja az adásvételi szerződés megkötéséig visszamenőleg.

Miután a vevő mindössze 2012 februárjáig fizette a részleteket, összesen 252 000 Ft-ot, a visszavásárlási jog érvényesítésének lehetősége fennáll, és ezzel együtt a vevő tartozik az önkormányzat felé további használati díjjal.

Arra az esetre, ha az önkormányzat él a visszavásárlási jogával vevő kötelezettséget vállalt arra, hogy az ingatlant kiürítve az Eladó birtokába visszaadja.

Tekintettel arra, hogy a vételárnak csak elenyésző része került kifizetésre az elmúlt 5 évben, javasolom az ingatlan kvázi visszavásárlását.
…/2016. (VIII. 18.) ÖKT határozati javaslat

Sülysáp Város Önkormányzatának Képviselő-testülete 
1./ dönt arról, hogy sülysápi 3025 helyrajzi számon nyilvántartott, a természetben 2241 Sülysáp, Kókai u. 19. szám alatt található, 644 m2 alapterületű, „lakóház, udvar” megjelölésű belterületi ingatlant – tekintettel arra, hogy Radics Richárd 2241 Sülysáp, Kókai út 19. szám alatti lakos vevő a vételár törlesztésével 30 napon túli késedelembe esett - visszavásárolja;
2./ felkéri és felhatalmazza a polgármestert a szükséges intézkedések megtételére.
Határidő: 2016. szeptember 1.
Felelős: polgármester
Sülysáp, 2016. augusztus 11.

Horinka László s.k.

